recursal/SuperWikiNEXT-32B huggingface dataset:
**ஹோமி பாபா நிகர்நிலைப் பல்கலைக்கழகம்** (*Homi Bhabha National Institute*) இந்திய அரசு அங்கீகாரம் வழங்கிய ஒரு சிறப்பு மிகுந்த நிகர்நிலைப் பல்கலைக்கழகம் ஆகும். இந்தியாவின் மனித வள மேம்பாடு அமைச்சகம் ஹோமி பாபா தேசிய நிறுவனத்தை, அந்த நிறுவனத்துடன் மேலும் பத்து கல்வி நிறுவனங்களையும் இணைத்து, அப்படி அமைந்த ஒரு அமைப்பை நிகர்நிலைப் பல்கலைக்கழகமாக அறிவித்தது. இவற்றில் இந்தியாவில் செயல்படும் மிகவும் புகழ்பெற்றதும், தன்னிகரற்றதுமான நான்கு முதன்மை ஆராய்ச்சி மையங்களும், ஆறு முதன்மை தன்னாட்சி நிறுவனங்களும் அடங்கும்.

இந்தப் பல்கலைக்கழகம் புகழ் பெற்ற இந்திய அறிவியல் வல்லுனரும், அணு ஆராய்ச்சியில் பெயர் பெற்று விளங்கி இந்தியாவின் அணு சக்தி ஆராய்ச்சிகளுக்கு வித்திட்டவருமான ஹோமி பாபாவின் பெயரில், அவருக்கு அஞ்சலி செலுத்தும் வண்ணம் பெயரிடப் பெற்றுள்ளது. இந்த நிகர்நிலைப் பல்கலைக்கழகத்தை அமைப்பதற்கான அங்கீகாரத்தை இந்திய அரசு வழங்கியதை இந்திய நாட்டின் பிரதமர் மன்மோகன் சிங் 2005 ஆம் ஆண்டு ஜூன் 4 அன்று அறிவித்தார். இந்தியப் பாராளுமன்றம் இந்த பல்கலைக்கழகத்தை மிகச்சிறப்பான அமைப்பாக அறிவித்தது. பொதுவாக மத்திய அரசின் கல்வி நிருவனங்களில் சேர்ந்து படிக்க அனுமதித்துள்ள இட ஒதுக்கீடு, அண்மையில் 49.5% ஆக மாற்றப்பட்டுள்ளது. ஆனால் ஹோமி பாபா நிகர் நிலைப் பல்கலைக்கழகத்தை ஒரு தனிச்சிறப்பு வாய்ந்த அமைப்பாக இந்திய அரசு கருதுவதால், இந்த இட ஒதுக்கீட்டினை மறுக்கும் மசோதா ஒன்றை அரசு 2006 ஆம் ஆண்டில் நிறைவேற்றியுள்ளது.

இந்த பல்கலைக்கழகத்தின் தற்போதைய இயக்குனராக டாக்டர் ரவி க்ரோவர் பொறுப்பேற்றுள்ளார். இப்பல்கலைக்கழகம் மகாராட்டிரத்தில் மும்பையில் அமைந்துள்ளது. இப்பல்கலைக்கழகத்துடன் இணைந்த நான்கு முதன்மை ஆராய்ச்சி மையங்கள் பின்வருமாறு: 

* பாபா அணு ஆராய்ச்சி மையம், மும்பை
* இந்திரா காந்தி அணு ஆராய்ச்சி மையம், கல்பாக்கம், தமிழ் நாடு
* ராஜா ராமண்ணா தொழில்நுட்ப மேம்பாட்டு ஆராய்ச்சி மையம், இந்தூர்
* மாறுபடும் சக்தி சுழற்சியலைவி மையம், கொல்கத்தா

இப்பல்கலைக்கழகத்துடன் இணைந்த ஆறு முதன்மை நிறுவனங்கள் பின்வருமாறு:

* அணுக்கரு இயற்பியலுக்கான சாஃகா நிறுவனம்
* பிளாசுமா ஆராய்ச்சி நிலையம், காந்திநகர்
* ஹரிச்சந்திர ஆராய்ச்சி மையம், அலகாபாத்
* டாட்டா நினைவு மையம், மும்பை
* கணித அறிவியல் நிலையம், சென்னை
* இயற்பியல் நிலையம், புவனேஷ்வர்

மேற்கோள்கள்
-----------

1. ↑  ^ Reservation bill passed in Lok Sabha
2. ↑  மேகநாத சாஃகா

| * பா
* உ
* தொ
இந்தியாவில் அணுசக்தி |
| --- |
| அணுமின் நிலையங்கள் | கைகா **·** ஹெச். பி. என். ஐ **·**  கக்ரபார் **·**  கூடங்குளம் **·**  கல்பாக்கம் **·**  கோட்டா **·**  தாராப்பூர்  **·**  நரோரா  |
| அணு ஆராய்ச்சி | பார்க் **·**  சைரஸ் **·**  துருவா  **·**  கமினி **·**  இந்திரா காந்தி அணு ஆராய்ச்சி மையம் (IGCAR) **·**  பிளாசுமா ஆராய்ச்சி நிறுவனம் **·**  கனநீர் வாரியம் **·**  வேறுபடு ஆற்றல் சுழல்முடுக்கி மையம் **·**  கல்பாக்கம் அணுக்கரு மீள்உருவாக்கு நிலையம் |
| அமைப்புகள் | இந்திய அணுசக்திப் பேரவை **·**  அணுசக்தி கட்டுப்பாட்டு வாரியம்(AERB) **·**  அணு சக்தித்துறை **·**  இந்திய அணுசக்திக் கழகம் **·**  இந்திய கதிரியக்க ஓரிடத்தனிம தொழிநுட்ப வாரியம்  **·**  பாவினி  **·**  அணு ஆற்றலுக்கு எதிரான மக்கள் போராட்டம் |
| அணுகுண்டு சோதனைகள் | சிரிக்கும் புத்தர் **·** சக்தி நடவடிக்கை |
| ஏனைய தலைப்புகள் | இந்திய ஆற்றல் கொள்கை **·**  இந்திய அமெரிக்க உடன்பாடு  **·**  மூன்று கட்டத் திட்டம் **·**  விரிவாக்கத் திட்டங்கள் |
| இந்தியாவின் மின்சாரத்துறை **·**  இந்தியாவின் காற்றுத் திறன் துறை **·**  இந்தியாவின் சூரிய ஆற்றல் துறை |
**யூரி த்சொலொக்கோவிச் ஒகனேசியான்** (*Yuri Tsolakovich Oganessian*, உருசியம்: Юрий Цолакович Оганесян, பிறப்பு: 14 ஏப்ரல் 1933) என்பவர் ஆர்மீனிய வம்சாவழியைச் சேர்ந்த உருசிய அணுக்கரு இயற்பியலாளர் ஆவார். இவரும், இவரது அணியைச் சேர்ந்தவர்களும் இணைந்து தனிம அட்டவணையில் உள்ள மிகக்கனமான உலோகங்களைக் கண்டறிந்தனர்.

ஓகனேசியான் உருசியாவின் ரசுத்தோவ் நகரில் பிறந்தவர். தூப்னா நகரில் உள்ள பிளெரோவ் அணுக்கருத்தாக்க ஆய்வுகூடத்தில் அறிவியல் தலைவராகப் பணியாற்றினார்.

அமெரிக்க அறிவியலாளர்கள் ஒகனேசியான் குழுவினரின் கண்டுபிடிப்பான பிளெரோவியத்தை அது கண்டுபிடிக்கப்பட்டு பத்தாண்டுகளுக்குப் பின்னர் 2009 ஆம் ஆண்டில் அங்கீகரித்தனர். மேலும், புதிய தனிமங்களைக் கண்டுபிடித்து அறிமுகம் செய்யும் மாபெரும் அறிவியலாளராக இவர் ஏற்றுக்கொள்ளப்பட்டார்.

மேற்கோள்கள்
-----------

1. ↑
2. ↑  "காப்பகப்படுத்தப்பட்ட நகல்". 2007-10-19 அன்று மூலம் பரணிடப்பட்டது. 2015-05-24 அன்று பார்க்கப்பட்டது.
3. ↑  "காப்பகப்படுத்தப்பட்ட நகல்". 2013-10-12 அன்று மூலம் பரணிடப்பட்டது. 2015-05-24 அன்று பார்க்கப்பட்டது.
4. ↑  "Element 114 confirmed". வேதியியலுக்கான வேந்திய சங்கம். 30 September 2009. 19 November 2011 அன்று பார்க்கப்பட்டது.

வெளி இணைப்புகள்
---------------

Yuri Oganessian biography பரணிடப்பட்டது 2016-06-12 at the வந்தவழி இயந்திரம்
‘கீதாரி" 2003ல் வெளிவந்த எழுத்தாளர் சு. தமிழ்ச்செல்வியின் நாவல் ஆகும்.

சிறப்பு
-------

திருச்சி ஈ. வே. ரா. கல்லூரியில் முதுகலைத் தமிழ்ப் பாடத்திட்டத்தில் இடம்பெற்றுள்ளது.

பொருள்:
-------

‘கீதாரி" என்பது இடையரைக் குறிக்கும்.இந் நாவலில் இடையர்களின் தலைவன் 'கீதாரி' என்னும் சொல்லால் அழைக்கப்படுகிறார்.

இந்நாவல் இடையர் வாழ்வைச் சித்தரிக்கிறது.

தங்குமிடம்:
-----------

இடையர்கள் ஆட்டுக் கிடை போடும் இடத்தில் கூண்டு அமைத்து தங்குவர். மேய்ச்சல் தேடி ஆடுகளுடன், தங்கும் கூண்டு, ஆடுகள் அடைக்கும் பட்டிகளையும் உடன் எடுத்துக் கொண்டு செல்வது வழக்கம்;

உணவு:
-----

ஆட்டுக்கிடையில் இறக்கும் ஆட்டு இறைச்சியைக் காய வைத்து உப்புக்கண்டமாக்கிப் பயன்படுத்துவர்.

திருமணம்:
---------

திருமண நாளன்று மணமகன் ஆடு மேய்க்கச் சென்று விட்டால் அவன் ஆடு மேய்க்கும் கம்பை அவனிடத்தில் வைத்து மணம் முடிப்பர். பெண்களுக்குச் சிறிய தந்தை உறவு முறையில் உள்ளவரும் திருமணம் செய்து வைக்கும் பழக்கம் உடையவர். நகையுடன் வசதிக்கேற்ப ஓராண்டு முதல் மூன்று ஆண்டுகளுக்குத் தேவையான மளிகைப் பொருள்களை வரதட்சணையாய் வாங்கிக் கொடுப்பர் அண்ணன் இறந்தால் அண்ணன் மனைவியைத் தம்பி மறுமணம் செய்து கொள்வது வழக்கம் மற்றும் ஆடுகளும் சீதனமாக வழங்கப்பட்டது.

இறப்பு:
-------

மேய்ச்சலுக்காக வெளியிடம் சொல்லும் இடையர் வழியில் இறந்துவிட்டால் ஆடுகளை விற்றாவது சொந்த ஊரில் கொண்டு புதைப்பர்.

பிரச்சனைகள்:
------------

ஆடுகளுக்கு எளிதில் நோய் தொற்றும் மழைகாலம், ஆடுகள் திருடு போதல், தூக்கமின்மை ஆகியவை இடையர் எதிர்கொள்ளும் பிரச்சனைகள்.
**குளிந்ததேசம்**  யவனதேசத்திற்கு தெற்கிலும், திராவிடதேசத்திற்கு வடக்கிலும், **துங்கபத்ரா** **கிருட்டிணா** நதிகளின் நடுவில் மிகச் சிறிய அளவில் பரவி இருந்த தேசம்.

இருப்பிடம்
----------

தெற்கில் **துங்கபத்ரா** நதியும், வடக்கில் **கிருட்டிணா** நதியும் எப்படி கிழக்கு நோக்கி ஓடுகிறதோ அது போலவே குளிந்ததேசத்தின் பூமி அமைப்பாகும். இந்த தேசத்தில் எப்போதும் மழை பெய்து கொண்டே இருக்கும்.

மலை, காடு, விலங்குகள்
---------------------

இந்த தேசத்தின் மலைஅடிவாரங்களில் சிறு, சிறு குன்றுகளும், சிறு, சிறு காடுகளும் செழிப்பான நல்ல பூமி அதிகமாகவும் இருக்கும்.

நதிகள்
------

இந்த குளிந்ததேசத்தில் **கிருட்டிணா** நதியும், **துங்கபத்ரா** நதியும் சேர்ந்து குளிந்ததேசத்தை செழிக்க வைக்கின்றது.

கருவி நூல்
----------

* புராதன இந்தியா என்னும் 56 தேசங்கள் - சந்தியா பதிப்பகம் - சென்னை-83- மூன்றாம் பதிப்பு-2009

சான்றடைவு
---------

1. ↑  "புராதன இந்தியா"-பி. வி. ஜகதீச அய்யர்-1918 - Published by- P. R. Rama Iyer & co-madaras
2. ↑  புராதன இந்தியா என்னும் பழைய 56 தேசங்கள் - சந்தியா பதிப்பகம் - சென்னை-83- மூன்றாம் பதிப்பு-2009- பக்கம் - 263 -
3. ↑  புராதன இந்தியா என்னும் பழைய 56 தேசங்கள் - சந்தியா பதிப்பகம் - சென்னை-83- மூன்றாம் பதிப்பு-2009- பக்கம் - 264 -
**சுவாதி சிங்** (*Swati Singh*) என்பவர் இந்திய அரசியல்வாதியும் உத்தரப்பிரதேச அரசின் .பெண் நலன் வெளிநாடு வாழ் இந்தியர், வெள்ளக் கட்டுப்பாடு, விவசாய ஏற்றுமதி, வேளாண் சந்தைப்படுத்தல், வேளாண் வெளிநாட்டு வர்த்தகம் மற்றும் குடும்ப நலம், மகப்பேறு மற்றும் குழந்தைகள் நல அமைச்சகத்தின் மாநில அமைச்சராக உள்ளார்.

கல்வி
-----

* சுவாதி சிங் அலகாபாத் பல்கலைக்கழகத்தில் 2001-ல் எம். எம். எசு பட்டமும் 2007-ல்
* இலக்னோ பல்கலைக்கழகத்தில் இளநிலை சட்ட பட்டமும் பெற்றார்.

அரசியல் வாழ்க்கை
----------------

செப்டம்பர் 2016-ல் நடைபெற்ற பொதுக் கூட்டத்தில் பகுஜன் சமாஜ் கட்சித் தலைவர் மாயாவதியைப் பற்றி சுவாதி சிங் கணவர் தயாசங்கர் சிங் தெரிவித்த கருத்தின் அடிப்படையில், தயாசங்கர் சிங் பாரதிய ஜனதா கட்சி மற்றும் கட்சியின் துணைத் தலைவர் பதவியிலிருந்து ஆறு ஆண்டுகளுக்கு வெளியேற்றப்பட்டார். இதன் பிறகு தீவிர அரசியலுக்குச் சுவாதி சிங் வந்தார். 12 மார்ச் 2017 அன்று, பாஜக இவரது கணவரின் வெளியேற்றத்தைத் திரும்பப் பெற்றது.

2017ஆம் ஆண்டில், சுவாதி சிங் பாரதிய ஜனதா கட்சியின் வேட்பாளராக இலக்னோவின் சரோஜனி நகரிலிருந்து உத்தரப் பிரதேசத்தின் சட்டமன்ற உறுப்பினராகத் தேர்ந்தெடுக்கப்பட்டார். இந்த தேர்தலில் இவர் 1,08,506 வாக்குகள் பெற்றார். இவர் முதல்வர் யோகி ஆதித்தியநாத்தின் அமைச்சரவையில் மாநில அமைச்சராகப் பொறுப்பேற்றார்.

வெளிநாட்டுவாழ் இந்தியர், வெள்ளக் கட்டுப்பாடு, வேளாண்மை சந்தைப்படுத்தல் மற்றும் ஏற்றுமதி, பெண்கள் நலன், தாய் மற்றும் குழந்தைகள் நல அமைச்சராக இவர் நியமிக்கப்பட்டார்.

சுவாதி சிங், அக்டோபர் 2016 முதல் பிப்ரவரி 2018 வரை பாரதிய ஜனதா கட்சியின் மகளிர் பிரிவான உத்தரப் பிரதேச பாஜக மகிளா மோர்ச்சாவின் தலைவராகவும் பணியாற்றினார்.

நவம்பர் 2019-ல், அன்சல் கட்டுமான நிறுவனத்திற்கு எதிரான முதல் தகவல் அறிக்கையினை கைவிடுமாறு இலக்னோவில் காவல்துறை அதிகாரியை இவர் மிரட்டியதாகக் கூறப்படும் ஒலி வடி துண்டு வெளியிடப்பட்ட வழக்கில் இவர் சிக்கினார்.

மேற்கோள்கள்
-----------

1. ↑  "BJP revokes expulsion of newly-elected MLA Swati Singh's husband – Times of India". *indiatimes.com*.
2. ↑  "Latest news of Uttar Pradesh. Breaking news of Uttar Pradesh in Hindi at Dainik Bhaskar". *www.bhaskar.com*. 2015-01-19 அன்று மூலம் பரணிடப்பட்டது.
3. ↑  "CM Yogi Adityanath keeps home, revenue: UP portfolio allocation highlights", *ஹிந்துஸ்தான் டைம்ஸ்*, 22 March 2017
4. ↑  "स्वाति सिंह बनी भाजपा महिला मोर्चा की प्रदेश अध्यक्ष" (in Hindi). Patrika. .
5. ↑  "मायावती पर निशाना साधने वाली स्वाति सिंह बनी भाजपा महिला मोर्चा की प्रदेश अध्यक्ष" (in Hindi). Amar Ujala. .
6. ↑  "UP Minister Swati Singh Asks Cop to Drop FIR Against Builder, Hauled up by Yogi After Audio Clip Goes Viral" (in English). news18. .
**ஹோம்புஷ் தமிழ்க் கல்வி நிலையம்** ஆத்திரேலியாவின் நியூ சவுத் வேல்சு மாநிலத்தில் சிட்னி மாநகரின் ஹோம்புஷ் என்ற புறநகர்ப் பகுதியில் அமைந்துள்ள ஒரு தமிழ்க் கல்வி நிலையம் ஆகும். இது 1987ஆம் ஆண்டு ஆரம்பிக்கப்பட்டது. புலம்பெயர் தமிழ் வம்சாவழியினரின் இளைய தலைமுறையினருக்கு அடிப்படைத் தமிழ்க் கல்வியோடு தமிழ்க் கலை கலாசாரமும் இங்கு பயிற்றப்படுகின்றது.

இக்கல்வி நிலையத்துக்கான வகுப்புகள் முன்பள்ளிக் கல்வி முதல் உயர்தர வகுப்புகள் வரை ஹோம்புஷ் ஆரம்பப் பாடசாலைக் கட்டடத்தில் சனிக்கிழமை தோறும் காலை, மாலை நேரங்களில் நடைபெறுகின்றன. அத்துடன் ஞாயிற்றுக் கிழமை காலை நேரத்தில் சிறப்பு வகுப்புகளும் நடத்தப்படுகின்றன.

இக்கல்வி நிலையம் ஆண்டு தோறும் வகுப்பு சோதனைகளோடு தமிழ் அறிவுப் போட்டி, பேச்சுப்போட்டி, பட்டிமன்றம், கவிஅரங்கம் போன்றவற்றை நடத்தி வருகிறது. அத்துடன் நியூ சவுத் வேல்ஸ் மாநிலத்தில் தமிழை ஒரு பாடமாக உயர்தரப் பரீட்சையில் எடுப்பதற்கு மாணவர்களைப் பயிற்றுவிக்கின்றது.

மேற்கோள்கள்
-----------

1. ↑  "ஹோம்புஷ் தமிழ்க் கல்வி நிலைய 26வது ஆண்டு நிறைவுக் கலைவிழா". தமிழ்முரசு ஆவுஸ்திரேலியா. 7 ஏப்ரல் 2013. 8 மார்ச் 2014 அன்று பார்க்கப்பட்டது.

வெளி இணைப்புகள்
---------------

* ஹோம்புஷ் தமிழ்க் கல்வி நிலையம் பரணிடப்பட்டது 2014-03-04 at the வந்தவழி இயந்திரம்
**பட்டுச் சேலைகள்**, இந்தியாவின் தமிழ்நாடு மாநிலத்திற்கு அடுத்து அசாம் மாநிலத்தில் அதிகம் உற்பத்தியாகிறது. பட்டுச் சேலைகள் பட்டு நூல்களைக் கொண்டு, கைத்தறி நெசவுகள் மூலம் கைகளால் தயாரிக்கப்பட்டுகிறது. தமிழ்நாட்டில் மட்டும் பட்டு நூலின் மேற்புறத்தில் வெள்ளி முலாம் பூசப்பட்டு பின்னர் அதற்கு மேல் தங்க முலாம் பூசப்பட்ட ஜரிகை நூல்களைக் கொண்டு அழகியப் பட்டுச் சேலைகள் தயாரிக்கப்படுகிறது. ஆனால் அசாம் பகுதியில் ஜரிகை இல்லாத பழுப்பு மட்டும் சிவப்பு நிறம் கலந்த பட்டுச் சேலைகள் மட்டும் தயாரிக்கப்படுகிறது.

தமிழ்நாட்டில் பட்டுத் துணிகள் உற்பத்தி
--------------------------------------

தமிழ்நாட்டில் காஞ்சிபுரம் மற்றும் அதன் 12 சுற்றுப்பகுதிகளில் நெய்யப்படும் கைத்தறி நெசவுப் பட்டுச் சேலைகளுக்கு மட்டும் புவிசார் குறியீடு பெற்றுள்ளது. மேலும் தமிழ்நாட்டின் ஆரணி, திருபுவனம் மற்றும் கும்பகோணம் பகுதிகளிலும் அசல் ஜரிகைப் பட்டுச் சேலைகள் உற்பத்தியாகிறது. சேலம் நகரத்தில் அசல் வெண்பட்டு ஜரிகை கரை வேட்டிகள் உற்பத்தியாகிறது.

பட்டுச் சேலைகளின் வகைகள்
------------------------

உலகில் துசர் பட்டுத் துணி உற்பத்தியில் இந்தியா இரண்டாம் இடம் வகிக்கிறது. டசர் பட்டுத் துணி, இந்திய மாநிலமான பிகாரின் பாகல்பூர், மேற்கு வங்காளத்தின் மால்டா நகரம் மற்றும் ஒடிசா, சத்தீஸ்கர் மற்றும் ஜார்கண்ட் மாநிலங்களில் அதிகம் உற்பத்தியாகிறது. மேலும் *காஞ்சிபுரம் பட்டுச் சேலைகள்* தமிழ்நாட்டின் காஞ்சிபுரம் மற்றும் ஆரணி பகுதிகளிலும், அசல் எரி பட்டு மற்றும் *மூகா பட்டுச் சேலைகள்* அசாம் மாநிலத்திலும், *பனாரஸ் பட்டுச் சேலைகள்* உத்தரப் பிர்தேசத்தின் வாரணாசி மாவட்டத்திலும்*, பாலுசாரி பட்டுச் சேலைகள்*  மேற்கு வங்காளத்தின் (Baluchari Silk Sari) முர்சிதாபாத் மாவட்டத்திலும், *சந்தேரி பருத்திப் பட்டுச் சேலைகள்* மத்தியப் பிரதேசத்திலும், *சம்பல்புரி பட்டுச் சேலைகள்* ஒடிசாவின் பெர்காம்பூர், பர்கஃட், சம்பல்பூர் பகுதிகளிலும், **பைத்தானி பட்டுச் சேலைகள்** மகாராஷ்டிரா மாநிலத்தின் அவுரங்காபாத் நகரத்திலும், *மைசூர் பட்டுச் சேலைகள்* மைசூரிலும் உற்பத்தியாகிறது.

பட்டு நூல் உற்பத்தி மையங்கள்
----------------------------

பட்டுச் சேலைகள் தயாரிப்பதற்கான அசல் பட்டு நூல்கள் பட்டுப்புழு வளர்ப்பு மூலம் தயாரிக்கப்படுகிறது. இப்பட்டுப்புழு வளர்ப்பு நிலையங்கள் தமிழ்நாடு, மைசூர், ஆந்திரப் பிரதேசம், மேற்கு வங்காளம், ஜம்மு காஷ்மீர் மற்றும் அசாம் ஆகிய மாநிலங்களில் அதிகம் உள்ளது.

ஜரிகை உற்பத்தி மையங்கள்
-----------------------

பட்டுச் சேலைகளை அழகுப்படுத்தும் பட்டு நூலின் மீது வெள்ளி மற்றும் தங்க முலாம் பூசப்பட்ட ஜரிகை நூல்கள் இந்தியாவில் சூரத் மற்றும் காஞ்சிபுரம் நகரத்தில் உள்ள ஓரிக்கைப் பகுதியில் அதிகம் உற்பத்தி செய்யப்படுகிறது.

மேற்கோள்கள்
-----------

1. ↑  இனி புவிசார் குறியீட்டுடன் காஞ்சிபுரம் பட்டுச் சேலைகள்
2. ↑  12 Most Popular Types Of Silk Sarees of India
**சுவாமி குருபரானந்தர்** மரபு நெறிப்படி அத்வைத வேதாந்த சாத்திரங்களை கற்பிக்கும் ஆசிரியர். இவர் சுவாமி பரமார்த்தனந்த சரசுவதியின் சீடர். தம் குருநாதரிடம் முறைப்படி வேதாந்த சாத்திரங்களைப் பயின்றவர். சுவாமி தயானந்த சரசுவதி அவர்களிடம் துறவற தீட்சை பெற்றவர்.

ஆன்மிகப் பணிகள்
---------------

சுவாமி குருபரானந்தர் உபநிடதங்கள் மற்றும் வேதாந்த சாத்திரங்களைத் தமிழில் எடுத்துரைக்கிறார். 1992ஆம் ஆண்டு முதல் சுவாமி குருபரானந்தர் சென்னையில் வேதாந்த வகுப்புகள் நடத்தி வருகிறார். சமூகத்தின் அனைத்துப் பிரிவினரும் இவருடைய வேதாந்த வகுப்புக்களை கேட்கின்றனர். மேலும் சுவாமி குருபரானந்தரின் வேதாந்த உரைகளை நேரில் கேட்க இயலாதவர்கள் **பூர்ணாலயம்** என்ற இணையதளத்தில் கேட்கலாம்.

வேதாந்த நூல்கள் எடுத்துரைக்கும் மனிதன், உலகம், கடவுள் பற்றிய விளக்கங்களை சுவாமி குருபரானந்தர் விளக்குகிறார். சுவாமி குருபரானந்தர், உத்திரமேரூர் அருகில் உள்ள கட்டியாம்பந்தல் என்ற கிராமத்தில் *பூர்ணாலயம்* என்ற பெயரில் அமைந்துள்ள ஆசிரமத்தில், குருகுல முறையில் மாணவர்களுக்கு வேதாந்தக் கல்வியை புகட்டி வருகிறார்.

ஆற்றிய வேதாந்த சொற்பொழிவுகள்
----------------------------


|  |
| --- |
| 
* பகவத் கீதை
* உபநிடதங்கள்
* விவேகசூடாமணி.
* பகவத் கீதையின் சாரம்.
* பஞ்சதசீ
* வேதாந்த சாரம் .
* உத்தவ கீதை.
* பிரம்ம சூத்திரம்

 |

எழுதிய நூல்களில் சில
--------------------

* ஆன்மீகப் பாதையில்
* நற்பண்புகள்
* உபநிடதங்களின் விளக்க உரை
* சாந்தி பாடங்கள்
* Human Values (ஆங்கிலம்)

மேற்கோள்கள்
-----------

1. ↑  Website of Vedanta - The Hindu
2. ↑
3. ↑
4. ↑
5. ↑  "காப்பகப்படுத்தப்பட்ட நகல்". 2014-02-05 அன்று மூலம் பரணிடப்பட்டது. 2014-07-24 அன்று பார்க்கப்பட்டது. Unknown parameter `|=` ignored (உதவி)
6. ↑
7. ↑
8. ↑
9. ↑
10. ↑  "காப்பகப்படுத்தப்பட்ட நகல்" (PDF). 2018-07-31 அன்று மூலம் (PDF) பரணிடப்பட்டது. 2015-06-02 அன்று பார்க்கப்பட்டது.
11. ↑  "காப்பகப்படுத்தப்பட்ட நகல்" (PDF). 2018-07-31 அன்று மூலம் (PDF) பரணிடப்பட்டது. 2015-06-02 அன்று பார்க்கப்பட்டது. Unknown parameter `|=` ignored (உதவி)
12. ↑
13. ↑  "காப்பகப்படுத்தப்பட்ட நகல்" (PDF). 2018-07-31 அன்று மூலம் (PDF) பரணிடப்பட்டது. 2015-06-02 அன்று பார்க்கப்பட்டது. Unknown parameter `|=` ignored (உதவி)

வெளி இணைப்புகள்
---------------

* பூர்ணாலயம் இணையதளம்
* 
* 
* Website for Vedanta
* நற்குணங்களை அடையும் முயற்சியில் ஈடுபட வேண்டும்: சுவாமி குருபரானந்தர் பேச்சு
**கீதா சூட்சி** (*GeetaZutshi*) (பிறப்பு: டிசம்பர் 2, 1956) ஒரு முன்னாள் இந்திய தடகள விளையாட்டு வீராங்கனையாவார். 1956 ஆம் ஆண்டு டிசம்பர் மாதம் 2 ஆம் நாள் இவர் பிறந்தார்.800 மீட்டர் மற்றும் 1500 மீட்டர் ஓட்டப்பந்தயப் போட்டிகளில் பல தேசிய மற்றும் ஆசிய சாதனைகளை சூட்சி நிகழ்த்தியுள்ளார்.

1982 ஆம் ஆண்டு 800 மீ ஓட்டத்திலும், 1978 மற்றும் 1982ஆம் ஆண்டுகள் இரண்டிலும் 1500 மீ பெண்கள் ஓட்டப் போட்டியில் வெள்ளிப் பதக்கங்களை சூட்சி வென்றார்.
1982 ஆம் ஆண்டு புது தில்லியில் நடந்த ஆசிய விளையாட்டுப் போட்டிகளில் சிறந்த இந்திய பெண் தடகள வீரராக தொடக்க விழாவின் போது போட்டியாளர்களின் சார்பாக இவர் உறுதிமொழி எடுத்துக்கொண்டார். சூட்சியின் சாதனைகளுக்காக இவருக்கு அர்ச்சுனா விருதும், பத்ம சிறீ விருதும் வழங்கப்பட்டுள்ளன. 

எவரெசுட்டு சிகரத்தை வெற்றிகரமாக ஏறிய முதல் இந்தியப் பெண் பச்சேந்திரி பால் போன்ற பிற இந்தியப் பெண்களுக்கு சூட்சி ஊக்கம் அளித்துள்ளார். குழந்தையாக இருந்தபோது பிரதமர் இந்திரா காந்தியுடன் சூட்சி இருக்கும் செய்தித்தாள் புகைப்படத்தைப் பார்த்தபின் பால் தேசிய புகழ் பெறத் தொடங்கினார்.

சூட்சிக்கு தடகள வீர்ர் முகமது இலியாசு பாபர் பயிற்சியளித்தார். அமெரிக்காவிலிருந்து 17 ஆண்டுகள் கழித்து 2002 ஆம் ஆண்டு சூலை மாதத்தில் இந்தியா திரும்பிய சூட்சி இந்திய இளையோர் தடகள அணியின் (800 மீ மற்றும் 1500 மீ) பயிற்சியாளராக பொறுப்பேற்றார்.

பன்னாட்டுப் போட்டிகள்
---------------------

| ஆண்டு | போட்டி | இடம் | நிலை | குறிப்புகள் |
| --- | --- | --- | --- | --- |
| 1978 | ஆசிய விளையாட்டுகள் | பேங்காக், தாய்லாந்து | 1ஆவது | 800 மீ |
| 2ஆவது | 1500 மீ |
| 1981 | ஆசிய சாம்பியன் பட்டம் | தோக்கியோ, யப்பான் | 1ஆவது | 800 மீ |
| 2nd | 1500 மீ |
| 1982 | ஆசிய விளையாட்டுகள் | புது தில்லி, இந்தியா | 2nd | 800 மீ |
| 2nd | 1500 மீ |

மேற்கோள்கள்
-----------

1. ↑  Asian Games. GBR Athletics. Retrieved on 2015-02-08.
2. ↑  "Archived copy". 2005-02-04 அன்று மூலம் பரணிடப்பட்டது. 2005-02-16 அன்று பார்க்கப்பட்டது.CS1 maint: archived copy as title (link)

புற இணைப்புகள்
--------------

* "GeetaZutshi". *Sports-Reference.com*. Sports Reference LLC. பரணிடப்பட்டது 2012-10-17 at the வந்தவழி இயந்திரம்
* The Telegraph (India) பரணிடப்பட்டது 2016-03-04 at the வந்தவழி இயந்திரம்
**டி. வி. தாமஸ்** (*T. V. Thomas*) (ஜூலை 2, 1910-மார்ச் 26, 1977) இந்திய கம்யூனிஸ்ட் கட்சியின் பழந்தலைவர். அவரது சமகாலத்திய இளைஞர்களைப் போல மாணவப் பருவத்திலேயே அரசியலில் ஈடுபட்டு, இந்திய விடுதலைப் போரட்டம் மற்றும் திருவிதாங்கூரில் திவான்களின் ஆட்சிக்கெதிரான போராட்டங்களில் பங்கேற்றவர். உழைப்பாளர்களின் நலனுக்காக செயற்பட்ட இவர் நீதிக்கும் நியாயத்திற்குமான போராட்டங்களில் தவறாமல் முன்னிருந்தார். கம்யூனிஸ்ட் கட்சிக்கு மக்களிடையே ஆதரவு கிடைப்பதற்கு இவரது செயற்பாடுகளும் முக்கிய காரணமாக அமைந்தன.

அரசியல் வாழ்க்கை
----------------

உழவர்கள் மற்றும் தொழிலாளிகள் இயக்கங்கள் பலவற்றை வழிநடத்தினார். புன்னபரா-வயலார் போராட்டத்தில் முன்னணிப் பங்களிப்பாளராக இருந்தார். திருவிதாங்கூர்-கொச்சி சட்டப் பேரவைக்கு 1952 இல் தேர்ந்தெடுக்கப்பட்டார். 1954 முதல் 1956 வரை அப் பேரவையில் எதிர்க்கட்சித் தலைவராக இருந்தார். 1957 இல் கேரள மாநில சட்டப் பேரவைத் தேர்தல் முதன்முதலில் நடைபெற்றபோது கம்யூனிஸ்ட் கட்சியின் சார்பில் ஆலப்புழா தொகுதியில் போட்டியிட்டு வெற்றி பெற்று, ஈ. எம். எஸ். நம்பூதிரிப்பாட்டின் கேரள அமைச்சரவையில் தொழில் மற்றும் போக்குவரத்து அமைச்சரானார் (5.4.1957 - 31.7.1959). அதே ஆண்டில் கேரளாவின் மற்றொரு முக்கிய அரசியல்வாதியும் அமைச்சருமாக இருந்த கே. ஆர். கௌரி அம்மாவை மணந்தார். 1964 இல் கம்யூனிஸ்ட் கட்சி இரண்டாகப் பிளவுபட்டுப் புதிதாக மார்க்சிஸ்ட் கம்யூனிஸ்ட் கட்சி தொடங்கப்பட்ட போதும் அவர் பழைய கம்யூனிஸ்ட் கட்சியிலேயே இருந்தார்

மூன்றாவது மற்றும் நான்காவது கேரள மாநிலச் சட்டப்பேரவைத் தேர்தல்களிலும் ஆலப்புழாத் தொகுதியில் போட்டியிட்டு வெற்றி பெற்றார். 6.3.67 முதல் 21.10.69 வரை ஈ. எம். எஸ் அமைச்சரவையில் தொழிற்துறை அமைச்சாராகப் பதவி வகித்தார். பின்னர் அச்சுத மேனன் தலைமையிலான அமைச்சரவையிலும் 25.9.71 முதல் 25.3.77 வரை தொழிற்துறை அமைச்சாராகப் பதவி வகித்தார். தொழிற்துறை அமைச்சராக இருந்தபோது, தொழில்முனைவோர்களை ஊக்குவித்து கேரளாவின் தொழில்மயமாக்கலுக்கு முக்கியத்துவம் அளித்தார்.

மேற்கோள்கள்
-----------

* T.V.Thomas பரணிடப்பட்டது 2012-07-09 at the வந்தவழி இயந்திரம்
* K.R.Gowri Amma பரணிடப்பட்டது 2013-09-15 at the வந்தவழி இயந்திரம்
* T.V. Thomas hailed as a visionary leader பரணிடப்பட்டது 2010-01-15 at the வந்தவழி இயந்திரம்
* Birth centenary celebrations of T.V. Thomas begin

வெளி இணைப்புகள்
---------------

* Punnapra-Vayalar பரணிடப்பட்டது 2014-03-26 at the வந்தவழி இயந்திரம்
**டுரோக்கோபோரின் உடற்கூறியல்**  
A - எபிஸ்பியர்  
B - ஹைப்போஸ்பியர்  
1 - நரம்புச் செல்திரள்  
2 - தலை உச்சிக்கொத்து  
3 - புரோட்டோட்டுருக்

4 - மெட்டாட்டுருக்

5 - நெஃப்ரிடியம்

6 - மலவாய் வட்டம்

7 - புரோட்டோ நெஃப்ரிடியா

8 - இரைப்பை குடல் 

9 - வாய்க்குழித் திறப்பு

10 - பிளாஸ்டோகோலே
**டுரோக்கோபோர்**((/ˈtroʊkəˌfɔːr, ˈtrɒ-, -koʊ-/; (**டுரோகோபோர்** (*Trochophore*) என்றும் உச்சரிக்கப்படுகிறது) என்பது குற்றிலைகள் உடைய மிதவைவாழி கடல் குடம்பி (இளம் உயிரிகள்) களாகும்.

இவற்றின் மேற்பரப்பில் உள்ள குற்றிலைகளை விரைவாக நகர்த்துவதன் மூலம், நீர் அசைவு உருவாக்கப்படுகிறது. இதன் மூலம் தங்கள் இயக்கத்தின் திசையைக் கட்டுப்படுத்துகிறது. இதன் மூலம் இந்த இளம் உயிரிகள் தங்கள் உணவை மிக எளிதாகப் பிடிக்கின்றன.

அமைவு
-----

டுரோகோசூவா உயிரினக் கிளையான, எண்டோபுரொக்ட்சு, மெல்லுடலிகள், வளைதசைப் புழுக்கள், எச்சியுரா, சிபுங்குலா, மற்றும் நெமர்டியாக்களில் இந்த மிதவை உயிரி காணப்படுகிறது. இவை அனைத்தும் ஒன்றிணைந்து லோபோட்ரோகோசோவாவின் ஒரு பகுதியை உருவாக்குகின்றன. இந்த குழுவின் பொதுவான மூதாதையரின் வாழ்க்கைச் சுழற்சியில் டுரோக்கோபோர் இளம் உயிரிகள் ஒருபகுதியாக இருந்திருக்கலாம்.

சொற்பிறப்பியல்
--------------

டுரோக்கோபோர் என்ற சொல்லானது பண்டைய கிரேக்கச் சொல்லான τροχός (trókhos) "சக்கர" என்ற அர்த்தத்திலும் φέρω (phérō) - அல்லது φορέω (phoréō) - கொண்டிருக்க, அதாவது, இந்த இளம் உயிரியில் சக்கரம் போன்ற குற்றிலை பட்டைகள் கொண்டிருப்பதால் வந்தது.

உணவுப் பழக்கம்
--------------

டுரோக்கோபோர் இளம் உயிரிகள் பெரும்பாலும் மிதவைவாழி ஊட்டம் கொண்டவை ஆகும்; அதாவது, இவை மற்ற மிதவைவாழிகளை உணவாக உட்கொள்கின்றன.

வாழ்க்கைச் சுழற்சி
------------------

 வளைதசைப்புழு, *பொமடோசெரோஸ் லாமர்கி* (குடும்ப செர்பூலிடே) டுரோக்கோபோரின் நிலைகள் (பிரகாசமான-புல நுண்ணோக்கி படம்) 
வளைதசைப்புழுக்களில் *பொமடோசெரோஸ் லாமர்கி (*குடும்ப செர்பூலிடே) வாழ்க்கைச் சுழற்சியில் பல்வேறு டுரோக்கோபோர் நிலைகள் உள்ளன (படம்: Dமுதல் F வரை):D - ஆரம்ப நிலைE-முழு நிலைF-தாமத நிலை

G-மெட்டாடுரோக்கோபோர்

 கடல் காஸ்ட்ரோபாட் *ஹாலியோடிஸ் அசினினாவின்* டுரோக்கோபோர் (9 மணி நேரமுடைய)
 பாலிப்ளாக்கோபோராவின் ஒன்டோஜெனி: முதல் படம் டுரோக்கோபோர்; இரண்டாவது நிலையில் உருமாற்றத்தினை காட்டுகிறது, மூன்றாவது படம்: இளம்நிலை (வருடி எலக்ட்ரான் நுண்ணோக்கிப் படம்)

மேற்கோள்கள்
-----------

1. ↑  "Trochophore". *Oxford Dictionaries*. ஒக்ஸ்போர்ட் பல்கலைக்கழகப் பதிப்பகம். 2016-01-21 அன்று பார்க்கப்பட்டது.
2. ↑  "Trochophore". *Dictionary.com Unabridged*. Random House. 2016-01-21 அன்று பார்க்கப்பட்டது.
3. ↑  McDougall, Carmel; Chen, Wei-Chung; Shimeld, Sebastian M.; Ferrier, David E. K. (2006). "The development of the larval nervous system, musculature and ciliary bands of Pomatoceros lamarckii (Annelida): heterochrony in polychaetes.". *Frontiers in Zoology* **3** (1): 16. doi:10.1186/1742-9994-3-16. பப்மெட்:17032451.
4. ↑  Jackson, Daniel J.; Wörheide, Gert; Degnan, Bernard M. (2007). "Dynamic expression of ancient and novel molluscan shell genes during ecological transitions". *BMC Evolutionary Biology* **7** (1): 160. doi:10.1186/1471-2148-7-160. பப்மெட்:17845714.

வெளி இணைப்புகள்
---------------

* Nielsen, Claus (2018-07-01). "Origin of the trochophora larva" (in en). *Royal Society Open Science* **5** (7): 180042. doi:10.1098/rsos.180042. பன்னாட்டுத் தர தொடர் எண்:2054-5703. பப்மெட்:30109065.
**டுன்ட்கோவி** (மொங்கோலியம்: Дундговь, *நடு கோவி*) என்பது மங்கோலியாவின் 21 ஐமக்குகளில் (மாகாணங்கள்) ஒன்றாகும். இது மங்கோலியாவின் தெற்கு பகுதியில் அமைந்துள்ளது. மங்கோலியாவின் தலைநகரான உலான் பத்தூரில் இருந்து சுமார் 245 கிலோ மீட்டர் தெற்கில் இது அமைந்துள்ளது. இதன் தலைநகரம் மன்டல்கோவி ஆகும்.

காலநிலை
-------

இது பெரும்பாலும் பகுதியளவு-வறண்ட புல்வெளி மற்றும் தாழ்வான மலைகளை கொண்டுள்ளது. இங்கு வெப்பநிலையானது கோடை காலத்தில் அதிகபட்சமாக 32 டிகிரி செல்சியசும் குளிர்காலத்தில் குறைந்தபட்சமாக -30 டிகிரி செல்சியஸ் வரையும் வேறுபடும். இங்கு மழைப்பொழிவு குறைவாகவே உள்ளது. காற்றில் ஈரப்பதம் குறைவாக உள்ளது.

புழுதிப் புயல்கள் மற்றும் குளிர்கால ஷுட் ஆகிய காலநிலை பிரச்சினைகள் இங்கு அடிக்கடி ஏற்படுகின்றன.

போக்குவரத்து
------------

இந்த ஐமக்கிற்கென வணிகரீதியான வான் போக்குவரத்து கிடையாது. பொதுவான போக்குவரத்தாக பேருந்து பயன்படுகிறது. எனினும் பெரும்பாலான கிராமப்புறங்களுக்கு போக்குவரத்து வழிகள் கிடையாது. பெரும்பாலும் பயணமானது *மிக்ருகள்* (சிற்றுந்து) அல்லது தனியார் ஜீப்புகள் மூலம் நடைபெறுகிறது. 2013ம் ஆண்டு நிறைவு செய்யப்பட்ட 300 கிலோ மீட்டர் தொலைவுடைய சாலையானது இந்த ஐமக்கின் தலைநகரான மன்டல்கோவி மற்றும் மங்கோலியாவின் தலைநகரமான உலான் பத்தூரை இணைக்கிறது.

பெரும்பாலான உள்ளூர் மக்கள் 250 சிசி மோட்டார் சைக்கிள்களை வைத்துள்ளனர். அவற்றையே முக்கியமான போக்குவரத்து முறையாக பயன்படுத்துகின்றனர்.

உள்ளூர் பொருளாதாரம்
-------------------

இந்த மாகாணத்தின் முக்கியமான தொழிலானது விலங்குகள் வளர்ப்பு மற்றும் கம்பளி போன்ற கால்நடை உற்பத்தி பொருட்கள் ஆகும். இந்த மாகாணமானது மங்கோலிய உள்ளூர்வாசிகள் இடையே அதன் *அய்ரக்கிற்காக* (புளித்த குதிரை பால்) பிரபலமாக உள்ளது. அய்ரக் என்பது ஒரு பாரம்பரிய மங்கோலிய மதுபானம் ஆகும்.

உசாத்துணை
---------

1. ↑
**ஜீயோ டாமின் மா** (Geo Damin M பிறப்பு 24 சூன் 1983) நாகர்கோவில் கன்னியாகுமரி மாவட்டம். இவர் சென்னையில் கட்டிட வடிவமைப்பாளராக பணி செய்கிறார். இவர் சுற்றுச்சூழல் செயல்பாட்டாளர் பூவுலகின் நண்பர்கள் இயக்கத்துடன் இணைந்து பல சுற்றுச்சூழல் சார்ந்த கட்டுரைகள், ஆய்வுகள் மேற்க்கொண்டு வருகிறார், மேலும் சுற்றுச்சூழல், பருவநிலை மாற்றம், விலங்குகள் மற்றும் பறவைகள் போன்ற சூழலியல் சார்ந்த பிரச்சனைகளை ஆராய்ந்து எழுதுபவர்களில் ஒருவர்.

வாழ்க்கைக்குறிப்பு
------------------

இவர் கன்னியாகுமரி மாவட்டம் வெள்ளிச்சந்தைக்கு அருகிலுள்ள சரல் என்னும் கிராமத்தில் பிறந்தவர், தொழில் நிமித்தமாக சென்னையில் வாழ்கிறார்.

எழுத்து
-------

இவரது **கதவைத் திறங்கள் அவை உள்ளே வரட்டும்** உயிரினங்களுக்கும் சூழலுக்கும் உள்ள சிக்கலான நுட்பமான நெடுங்கால உறவை எளிமையாக எழுதியிருந்தார். நூல் குறிப்பிடும்படியாக சமூக செயல்பாட்டாளர்கள் மற்றும் வாசகர்களின் வரவேற்பைப் பெற்றது.

வெளி வந்த நூல்கள்
-----------------

* கதவைத் திறங்கள் அவை உள்ளே வரட்டும் (பூவுலகின் நண்பர்கள் இயக்கம்)
* இது ஒரு குப்பைக் கதை
* ஏம்மா கொதிக்குது என்னோட பூமி

மேற்கோள்கள்
-----------

1. ↑  "விலங்குகளிடம்தான் உங்கள் வீரமா?". *விகடன் குழுமம்*. 11 சூன் 2020. .
2. ↑  "கரோனாவைச் சொல்லி வௌவால்களை வெறுக்காதீர்கள்!- பூவுலகின் நண்பர்கள் அமைப்பு வேண்டுகோள்". *தி இந்து குழுமம்*. 17 ஏப்ரல் 2020. .
3. ↑  "புத்தகக் காட்சி 2019: சூழலியல் ஆர்வலர்களுக்கான 5 புத்தகங்கள்!". *மின்னம்பலம்*. 15 ஆகத்து 2020. .

வெளி இணைப்புகள்
---------------

* கதவைத் திறங்கள் அவை உள்ளே வரட்டும்
* பூவுலகின் நண்பர்கள் (வலைத்தளம்)
**நுவோஸ்தனந்தே நெனோதந்தான**(தெலுங்கு: నువ్వొస్తానంటే నేవొద్దంటానా) 2005 ஆம் ஆண்டு வெளிவந்த தெலுங்கு மொழித் திரைப்படமாகு.பிரபு தேவா இயக்கத்தில் வெளிவந்த இத்திரைப்படம் தமிழில் சம்திங்சம்திங் உனக்கும் எனக்கும் என மறு தயாரிப்பு செய்து வெளியிடப்பட்டதும் குறிப்பிடத்தக்கது.

கதை
---

**கதைச்சுருக்க எச்சரிக்கை:  *கதைச்சுருக்கம் மற்றும்/அல்லது கதை முடிவு விவரங்கள், கீழே தரப்பட்டுள்ளன.***

இலண்டன் வாழ் நபரான சந்தோஷ் (சித்தார்த்) தனது சொந்தக் கிராமத்தில் நடைபெறும் சொந்தக்காரர் திருமணத்திற்காக இந்தியா செல்கின்றார்.அங்கு ஸ்ரீ (த்ரிஷா)வைச் சந்திக்கின்றார்.ஆரம்பத்தில் சண்டை போட்டுக் கொள்ளும் இருவரும் பின்னர் காதலிக்க ஆரம்ப்பிக்கின்றனர்.இவர்கள் காதலிப்பதைத் தெரிந்து கொள்ளும் ஸ்ரீயின் சகோதரனனான கிருஷ்ணனும் திருமணத்திற்குச் சம்மதம் தெரிவிக்கின்றான்.ஆனால் அவன் கூறியது போல் விவசாய நிலத்தினை அதிகமாக யார் அறுவடை செய்கின்றாகள் என்ற போட்டியினையும் ஆரம்ப்பிக்கின்றான்.இவற்றை ஏற்றுக்கொள்ளும் சந்தோஷும் அப்போட்டியை வெல்கின்றான் அதே சமயம் ஸ்ரீ மீது காதல் கொள்ளும் கிருஷ்ணனின் நண்பனின் மகனும் அவளைத் தனக்கே திருமண்ம் செய்து தரும்படியும் கேட்கின்றான்.இதனைக் கிருஷ்ணன் மறுத்துக் கூறவே ஸ்ரீயைக் கடத்திச் செல்கின்றான் அவன்.இதனைத் தெரிந்து கொள்ளும் கிருஷ்ணாவும் சந்தோச்ஷும் அவளைக் காப்பாற்றுவதற்காகச் செல்கின்றனர்.அங்கு சந்தோஷ் எதிரியைக் கொல்லவே அப்பழியினை கிருஷ்ணன் ஏற்றுக்கொள்கின்றான்.பின்னர் ஸ்ரீ யும் சந்தோஷும் திருமணம் செய்துகொள்கின்றனர்.

விருதுகள்
---------

### 2005 தெலுங்கு பில்ம்பேர் விருது

* சிறந்த திரைப்படம் - எம்.எஸ் ராஜு
* சிறந்த நடிகர் - சித்தார்த்
* சிறந்த நடிகை - த்ரிஷா
* சிறந்த இசையமைப்பாளர் - தேவி ஸ்ரீ பிரசாத்
* சிறந்த துணை நடிகர் - ஸ்ரீஹரி
* சிறந்த ஒளிப்பதிவு - பிரபு தேவா
* சிறந்த ஆண் பாடகர் - சங்கர் மகாதேவன்
* சிறந்த பாடலாசிரியர் - ஸ்ரீ வெண்ணிலா

### 2006 சந்தோஷம் திரைப்பட விருது

* சிறந்த இசையமைப்பாளர் - தேவி ஸ்ரீ பிரசாத்

வெளியிணைப்புகள்
---------------

* நுவோஸ்தனந்தே நெனோதந்தான

| * பா
* உ
* தொ
பிரபுதேவா இயக்கிய திரைப்படங்கள் |
| --- |
| தமிழ்த்திரைப்படங்கள் | 
* *போக்கிரி* (2007)
* *வில்லு* (2009)
* *எங்கேயும் காதல்* (2011)
* *வெடி* (2011)

 |
| தெலுங்குத்திரைப்படங்கள் | 
* *நுவ்வொஸ்தானண்டே நேனொத்தண்டானா* (2005)
* *பௌர்ணமி* (2006)
* *சங்கர் தாதா சிந்தாபாத்* (2007)

 |
| இந்திதிரைப்படங்கள் | 
* *வான்டட்* (2009)
* *ரவுடி ராத்தோர்* (2012)
* *ராமையா வஸ்தாவையா* (2013)
* *ஆர்... ராஜ்குமார்* (2013)
* *ஆக்சன் ஜாக்சன்* (2014)
* *சிங் இஸ் ப்ளிங்* (2015)

 |
**பெருமூளை வாதம்** (*Cerebral palsy*) இளஞ்சிசுவாக இருக்கும்போதே மூளை பாதிப்படைவதால் ஏற்படும் பலவகை உடலியக்கக் குறைபாடுகளை குறிக்கின்றது. இந்த குறைபாடு பெருமூளை பாதிப்படைவதால் ஏற்படுவதால் *பெருமூளை வாதம்* அல்லது *பெருமூளை முடக்கு நோய்* எனப்படுகிறது. பாதிப்படைந்தவரால் பொதுவாக நிற்கவோ நடக்கவோ இயலாது. சிலருக்கு பகுதியான முடக்கு வாதமும் ஏற்படுவதுண்டு. தவிரவும் இவர்களுக்கு கற்கையில் தடங்கல்கள் அல்லது மனவளர்ச்சிக் குறை போன்ற சிக்கல்களும் எழலாம். பலவகையான பெருமூளை வாத நோய் உள்ளன. மிகவும் பரவலான வகையாக இருப்பது வலிப்பு பெருமூளை வாதமாகும். ஐக்கிய இராச்சியத்தில் 400 குழந்தைகளில் ஒருவருக்கு பெருமூளை வாதநோய் உள்ளது. பெருமூளை வாதம் உள்ளவர்களுக்கும் இல்லாதவர்களுக்கும் வாழ்நாள் எதிர்பார்ப்பில் யாதொரு வேறுபாடுமில்லை. இந்நோயை 1860இல் முதன்முதலாக ஆங்கில அறுவை சிகிச்சை மருத்தவர் வில்லியம் லிட்டில் கண்டறிந்தார்.

பெருமூளை வாதம் வளர்கின்ற மூளையின் உடலியக்க கட்டுப்பாட்டு மையங்கள் சேதமடைவதால் ஏற்படுகின்றது. கருவிலேயோ, பிறப்பின் போதோ அல்லது மூன்று ஆண்டுகள் நிறைவதற்கு முன்னதாகவோ இத்தகைய சேதம் ஏற்படலாம். அனைத்து பெருமூளை வாத வகைகளில் ஏறத்தாழ 2% மரபணுக் குறைபாட்டினாலேயே ஏற்படுகின்றன. இது ஓர் தொற்று நோயல்ல. பெரும்பாலான பாதிப்புகள் வளரிளமை காலத்திலோ இளமைக் காலத்திலோ இல்லாது சிறு வயதிலேயே ஏற்படுகின்றன. 

பிறந்த குழந்தைகளின் நலம் பேணுவதால் இத்தகைய பாதிப்புக்களை குறைக்கலாம். மிகவும் குறைந்த பிறப்பு எடை உள்ள குழந்தைகளுக்கு சிறப்பு கவனம் செலுத்துவதால் அவர்களது தவிர்ப்பு எண்ணிக்கை கூடியுள்ளது. இது குணப்படுத்தவியலா நோயாகும். பெருமூளைக்கு இத்தகைய பாதிப்பு நிகழ்வதை தடுக்கவும் குணப்படுத்தவும் ஆராய்ச்சிகள் மேற்கொள்ளப்பட்டு வருகின்றன.

மேற்சான்றுகள்
-------------

1. ↑
2. ↑
3. ↑  "Cerebral Palsy – Topic Overview". 2008-02-06 அன்று பார்க்கப்பட்டது.
4. ↑  *WebMD Medical Reference from Healthwise*.
5. ↑  Online 'Mendelian Inheritance in Man' (OMIM) Cerebral palsy, spastic, symmetric, autosomal recessive -603513
6. ↑  "Information: Scope". 2010-03-17 அன்று மூலம் பரணிடப்பட்டது. 2007-12-08 அன்று பார்க்கப்பட்டது.
7. ↑  Groch, Judith (January 5). "Medical news: Cerebral palsy rates decline in very low birthweight children". *MedPage Today*. MedPage Today. 2008-01-05 அன்று மூலம் பரணிடப்பட்டது. 2007-12-08 அன்று பார்க்கப்பட்டது. Check date values in: `|date=` (உதவி)

வெளி இணைப்புகள்
---------------

விக்கிமீடியா பொதுவகத்தில்,  
 ***Cerebral palsy***   
என்பதின் ஊடகங்கள் உள்ளன. 



|  |  |
| --- | --- |
| Search Wiktionary | விக்சனரியில் ***பெருமூளை வாதம்*** என்னும் சொல்லைப் பார்க்கவும். |

* பெருமூளை வாதம் குர்லியில்
* NINDS Cerebral Palsy Information Page. பரணிடப்பட்டது 2013-08-23 at the வந்தவழி இயந்திரம்
**தூலிப் வெறி** என்பது 1630-களில் நெதர்லாந்தில் அப்போதுதான் அறிமுகமாயிருந்த தூலிப் மலர்க் குமிழ்களின் விலை விண்ணளாவ உயர்ந்து திடீரென வீழ்ந்த நிகழ்வைக் குறிக்கிறது. இதுவே பொதுவாக வரலாற்றில் முதலாவதாகப் பதிவுசெய்யப்பட்ட ஊக வணிகப் "பொருளியல் குமிழி" எனக் கருதப்படுகிறது.

பெயரிடப்படாத 17-ஆம் நூற்றாண்டு நீர்வண்ண ஓவியம் - தூலிப் மோகத்தின்போது மிகவும் அதிக விலைக்கு விற்கப்பட்ட குமிழான *செம்பெர் அகஸ்டஸ்* வகை
1630 வாக்கில் தூலிப் மலர் வாணிகத்தில் கொழுத்த லாபம் கிடைப்பதாகப் பரவிய கதைகளைப் பயன்படுத்தி தொழில்முறை மலர் வணிகர்கள் மலர் விரும்பிகளையும், ஊக பேரத்தில் ஈடுபடுபவர்களையும் அணுகினர். விதையிலிருந்து வளர ஏழு ஆண்டுகள் எடுத்துக்கொள்வதோடு குறைந்த ஆயுளே கொண்டுள்ளவை என்பதால் தூலிப் குமிழ்களின் தேவை அதிகரித்த அளவு உற்பத்தி இல்லை. இதனால் அவற்றின் விலை பன்மடங்கு அதிகரித்தது. உழவர்களும், நெசவாளர்களும்கூட கைப்பொருளை எல்லாம் அடகு வைத்தாயினும் தூலிப் வணிகத்தில் ஈடுபடலாயினர். 1633இல் மூன்றே மூன்று அரிய குமிழ்களுக்காக ஒரு பண்ணை வீடே கைமாறியதெல்லாம் நடந்தது. 1636 - 37இல் தூலிப் வெறி உச்சத்தில் இருந்தபோது சில குமிழ்கள் ஒரே நாளில் பத்து முறை கூட கைமாறின. ஏழு ஆதரவற்ற குழந்தைகளின் நலனுக்காக அவர்களது தந்தை விட்டுச்சென்ற 70 தூலிப் மலர்களை ஏலம் விட்ட ஒரு நிகழ்வில், ஒரு அரிய வகை குமிழ் அதுவரை இல்லாத சாதனை அளவாக 5200 கில்டர்களுக்கு விலைபோனது. ஆனால் அதன் பிறகு நடந்த ஒரு வழமையான ஏலத்தில் வாங்குவோர் இல்லாமல் போக பீதி பரவி விலைகள் திடுமெனச் சரிந்தன. சின்னாட்களுக்கு முன்பு வரை 5000 கில்டர்களுக்கு விற்றவற்றை அதில் நூற்றில் ஒரு பங்கு கொடுத்து வாங்கக்கூட யாரும் துணியவில்லை.. 

1636 தொடக்கத்தில் *செம்பெர் அகஸ்டஸ்* என்ற சிற்றினத்தைச் சேர்ந்த இரண்டே இரண்டு குமிழ்களே மொத்த டச்சுப் பகுதியிலும் இருந்ததாகவும், அதில் ஒன்றுக்கு விலையாக 12 ஏக்கர் நிலம் வழங்கப்பட்டதாகவும் "தூலிப் வெறி" நிகழ்வை 1841இல் பிரபலப்படுத்திய சார்லசு மேக்கே குறிப்பிடுகிறார். இன்னொரு குமிழுக்கு விலையாக 4600 கில்டர்கள், ஒரு வண்டி, இரு சாம்பல் நிறக் குதிரைகள், அவற்றுக்கான சேணங்கள் ஆகியவை வழங்கப்பட்டதாம். அந்நாட்களில் ஒரு தேர்ந்த கைவினைஞரின் ஆண்டு வருவாயே ஏறத்தாழ 300 கில்டர்கள்தான் என்பது குறிப்பிடத்தக்கது.

மேற்கோள்கள்
-----------

1. ↑  Mark Frankel (ஏப்ரல் 24, 2000). "When the Tulip Bubble Burst". *TULIPOMANIA The Story of the World's Most Coveted Flower By Mike Dash புத்தக மதிப்புரை*. Bloomberg Business Week.. பார்த்த நாள்: திசம்பர் 13, 2015.
2. ↑  The Tulipomania (1852 [2nd ed, First Edition: 1848]). *Memoirs of Extraordinary Popular Delusions and the Madness of Crowds*. London: Office of the National Illustrated Library. .
**பெருமுளை கிராமம் முத்தையா சுவாமி கோயில்** தமிழ்நாட்டில் கடலூர் மாவட்டம், பெருமுளை கிராமம் என்னும் ஊரில் அமைந்துள்ள கிராமக் கோயிலாகும்.

வரலாறு
------

இக்கோயில் பத்தொன்பதாம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் முத்தையாசுவாமி, பச்சையம்மன் சன்னதிகளும், அருள்மிக விநாயகர் முருகன் நவகிரகம் சித்தநார் ராயப்பாசுவாமி; உபசன்னதியும் உள்ளன. இங்குக் கோயில் குளம் உள்ளது. இக்கோயிலில் ஐந்து நிலை கொண்ட ராஜகோபுரம் உள்ளது. இக்கோயில் தொகுப்புக் கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அறங்காவலர்களால் நிர்வகிக்கப்படுகிறது.

பூசைகள்
-------

இக்கோயிலில் நான்கு காலப் பூசைகள் நடக்கின்றன. பங்குனி மாதம் உத்திரம் முக்கிய திருவிழாவாக நடைபெறுகிறது. ஆவணி மாதம் ஆவணி புதன் திருவிழாவாக நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
**திங்கிங், பாஸ்ட் அன்ட் சுலோ** (Thinking, Fast and Slow) என்ற நூல் 2011 இல் வெளியாகி நன்கு விற்பனையான ஒரு அறிவியல் நூலாகும். இந்நூலை பொருளியலுக்கான நோபல் நினைவுப் பரிசு பெற்ற அறிஞரான டேனியல் கானமென் எழுதியுள்ளார். இது 2012 இல் அறிவியல், பொறியியல், மருத்துவம் தொடர்பான தலைப்புகளில் மக்கள் எளிதில் புரிந்து கொள்ள உதவும் சிறந்த படைப்புக்களுக்கான நேஷனல் *அகாடமிக்ஸ் கம்யூனிகேஷன் விருதைப்* பெற்றது.

கானமென் பல தசாப்தங்களாக நடத்திய ஆராய்ச்சியை இந்த நூலில் சுருக்கமாகக் குறிப்பிடுகிறார். பெரும்பாலும், அமோஸ் டவர்ஸ்கி உடன் இணைந்து செய்த ஆய்வுகள் குறித்து இதில் குறிப்பிடப்பட்டுள்ளது.  இது அவரது தொழில் வாழ்க்கையின் மூன்று கட்டங்களை உள்ளடக்கியது: அவரது முந்தைய நாட்களில் புலனுணர்வு குறித்த பணிகள், எதிர்பார்ப்புக் கோட்பாடு குறித்த அவரது பணிகள் மற்றும் பிற்கால மகிழ்ச்சி குறித்து அவரது பணிகள் ஆகியவை அடங்கும்.

The main thesis is that of a dichotomy between two modes of thought:

இந்த ஆய்வின் முக்கியக் கருத்தானது சிந்தனையின் இரண்டு முறைகளின் இருமை தொடர்பானது: "முதல் அமைப்பு" என்பது வேகமானதாக, இயல்பானதாக மற்றும் உணர்வுபூர்வமாக இருக்கிறது; "இரண்டாம் அமைப்பு" என்பது மெதுவான மனோபாவத்துடன், தருக்க முறையில் இயங்குகிறது. இந்த புத்தகம் ஒவ்வொரு வகை சிந்தனையுடனும் தொடர்புடைய புலனுணர்வு சார்புகளை விளக்குகிறது..

மேற்கோள்கள்
-----------

1. ↑  "The New York Times Best Seller List – December 25, 2011" (PDF). *www.hawes.com*. 2014-08-17 அன்று பார்க்கப்பட்டது.
2. ↑  Holt, Jim (27 November 2011). "Two Brains Running". *The New York Times*: p. 16. .
3. ↑  Daniel Kahneman (25 October 2011). *Thinking, Fast and Slow*. Macmillan. பன்னாட்டுத் தரப்புத்தக எண்:978-1-4299-6935-2.. பார்த்த நாள்: 8 April 2012.
1853ம் ஆண்டில், "கிறிஸ்தவ இலக்கியச் சங்கம்" (Christian Literary Society - CLS), தமிழகத்தில் பல்வேறு சபைகளில் பாடப்பட்டு வந்த பாடல்களிருந்து நல்ல பாடல்களைத் தேர்வு செய்து, எல்லா சீர்திருத்தத் திருச்சபைகளும் பயன்படுத்தும் விதமாக கிறிஸ்தவப் பாடல்கள் அடங்கிய தொகுப்பு நூல் ஒன்றினை வெளியிட்டது. இதனைத் திறம்பட செய்தவர் அருள்திரு. வெப் ஐயர் ஆவார்கள். 

அதன் பின்பு, 1870ம் ஆண்டில், கனம். வாஷர்பான் ஐயர் தலைமை வகித்து நடத்திய கிறிஸ்தவ இலக்கியச் சங்கக் கூட்டத்தில், புதிய பாடல்கள் சேர்க்கப்பட்டன. பழைய பாடல்கள் திருத்தப்பட்டன. இதனால் நூல் பெரிதானது. ஜே.எஸ். சாண்ட்லர் ஐயர், மூன்றாம் பதிப்பில் இன்னும் பல புதிய கீர்த்தனைகளைச் சேர்த்தார். 

1926ம் ஆண்டில் வெளிவந்த நான்காம் பதிப்பை, லுத்தரன் சபையைத் தவிர மற்ற எல்லா சீர்திருத்தத் திருச்சபைகளும் உபயோகப்படுத்தின.

1950ம் ஆண்டு, மே மாதம், எச்.ஏ. பாப்லி அவர்கள் தலைமையில், கிறிஸ்தவ இலக்கியச் சங்கம,; குன்னூரில் கூடி, லுத்தரன் சபைக்கான 35 பாடல்களையும், அத்தோடு, திருப்பத்தூர், "ஆசிரம பாமாலை", சங்கை ஜே. ஏ. சாமுவேல் இயற்றிய "கைப்பிரதிப் பாடல்கள்", கருணாகரபுரியில் அச்சிடப் பெற்ற "கிறிஸ்தவக் கீர்த்தனை மாலை", "திருமறையூர் இன்னிசைப் பாக்கள்", ஆசிரியர் எஸ். மாசிலாமணி இயற்றிய "கிறிஸ்தவ இன்னிசைப் பாக்கள்" ஆகிய நூல்களிலிருந்து தெரிவு செய்யப்பட்ட கீர்த்தனைகளையும் சேர்த்து, மொத்தம் சுமார் 70 கீர்த்தனைகள், புதிய பொது கீர்த்தனை நூலில் இடம் பெறச் செய்தனர். அத்தோடு, அநேக பழைய, பயன்படுத்தாத கீர்த்தனைகளையும் நூலிலிருந்து நீக்கினர். இந்தப் புத்தகம் "கிறிஸ்தவக் கீர்த்தனைகள்", என்கிற பாடல் புத்தகமாக வெளியிடப்பட்டது. இதில் இடம் பெற்ற அத்தனைப் பாடல்களும் கர்நாடக இசையை அடிப்படையாகக் கொண்டு, ராகத்தோடும், தாளத்தோடும் அமைந்தவையாகும். இப்புத்தகத்தில் 400 பாடல்கள் இடம் பெற்றுள்ளன. அவற்றுள், 132 பாடல்கள், 23 குருமார்களால் (ஐயர்), இயற்றப்பட்டவை.

1988ல், வழக்கில் இல்லாத பாடல்கள் நீக்கப்பட்டு, புதுப் பாடல்கள் சேர்க்கப்பட்டு, பதினான்காவது திருத்திய, விரிவாக்கப் பதிப்பு, "கிறிஸ்தவக் கீர்த்தனைகளும், புத்தெழுச்சி கீதங்களும்", என்ற பாடல் புத்தகம் வெளியிடப்பட்டது. இத்தொகுப்பில் புதிதாக சேர்க்கப்பட்ட பெரும்பான்மையான பாடல்கள், தமிழ்நாடு இறையியல் கல்லூரியில் சுமார் இருபது ஆண்டுகளாகப் பயன்படுத்தப்பட்டு வந்த பாடல்களாகும். இப்பாடல்கள் கர்நாடக இசையில் அமையாதவைகளாகும். 

1980ல், நெல்லை திருச்சபையின், இருநூறாண்டு நிறைவு விழா நினைவாக, திருநெல்வேலி திருமண்டலம், "கீதங்களும் கீர்த்தனைகளும்", என்ற பாடல் புத்தகத்தை வெளியிட்டது. இதில் பாமாலைப் பாடல்கள், கீர்த்தனைப் பாடல்கள், புத்தெழுச்சிப் பாடல்கள், ஜெபப்புத்தகம் ஆகியவைகள் அடங்கும். இது ஒரு நல்ல புத்தகம். நாம் பாடும் அனைத்துப் பாடல்களும் ஒரே புத்தகத்தில் இடம் பெற்றுள்ளது போற்றுதற்குரியது. ஆனாலும் இந்நூலில் ஒரு குறை, அது யாதெனில், பாடலாசிரியர் அகராதி அல்லது கவிஞர் அகராதி விடுபட்டுப் போயிருப்பதுதான்.

வெளி இணைப்பு
------------

* முத்துக்கமலம் இணைய இதழில் பேராசிரியர். எ. சிட்னி சுதந்திரன் எழுதிய "தமிழ் கிறிஸ்தவக் கீர்த்தனைகள்" கட்டுரை பரணிடப்பட்டது 2011-07-24 at the வந்தவழி இயந்திரம்
எண்ணிம வடிவில் ஓடோமீட்டரைக் காட்டும் கருவி
**தூரமானி** (*odometer*, **ஓடோமீட்டர்** அல்லது *odograph*) என்பது வாகனம் கடந்த மொத்தத் தொலைவை அளவிடும் கருவி ஆகும். பண்டைய கிரேக்க மொழியில் *hodós* என்பது "பாதையைக்" குறிக்கும் சொல்லாகும். பிரித்தானிய அலகுகளைப் பயன்படுத்தும் நாடுகளில் இது **மைலோமீட்டர்** (*mileometer*, அல்லது *milometer*) எனவும் அழைக்கப்படுகிறது. இக்கருவியானது எந்திரவியல் மூலமாகவோ, மின்னணுவியல் மூலமாகவோ, அல்லது இரண்டும் பயன்படுத்தப்பட்டோ தாயாரிக்கப்படுகிறது.

அனைத்து வகை வாகனங்களிலும் வேகமானியுடன் சேர்ந்தே இக்கருவி பொருத்தப்பட்டிருக்கும். ஒரே இணைப்பின் மூலம் இயங்குமாறு வடிவமைக்கப்பட்டிருக்கும். சில வாகனங்களில் இது பயண மீட்டராகவும் (tripmeter) பொருத்தப் பட்டிருக்கும். பயண மீட்டரில் தேவையான போது தூர அளவை சுழியத்திற்குக் கொண்டு வந்து தனிப்பட்ட பயண தூரத்தையும் கணக்கீட்டு கொள்ளலாம்.

செயல்படும் விதம்
----------------

தூரமானியானது, வாகனம் கடந்துள்ள தூரத்தை, அவ்வாகனச் சக்கரத்தின் சுழற்சியின் எண்ணிக்கையை அடிப்படையாக கொண்டு காட்டுகிறது. எந்திரவியல் தூரமானியானது பல்சக்கர அமைப்பையும்(gear), பல வளையங்களையும் கொண்டு இயங்குகிறது.

மேற்கோள்கள்
-----------

1. ↑  "Oxford English Dictionary (online):''odograph''". Oed.com. 2011-11-12 அன்று பார்க்கப்பட்டது.
2. ↑  "American Heritage Dictionary (online: Dictionary.com): ''odograph''". Dictionary.reference.com. 2011-11-12 அன்று பார்க்கப்பட்டது.
3. ↑  odometer, பார்த்த நாள் ஜூன் 21, 2017
4. ↑  "காப்பகப்படுத்தப்பட்ட நகல்". 2017-06-08 அன்று மூலம் பரணிடப்பட்டது. 2017-07-13 அன்று பார்க்கப்பட்டது.
**அசார்வா** *(Asarwa)* என்பது இந்தியாவின் குசராத் மாநிலத்தில் இருக்கும் அகமதாபாத் மாவட்டத்திலுள்ள ஒரு குடியிருப்புப் பகுதியாகும். பழைய அசார்வா, புதிய அசார்வா என்ற இரண்டு பகுதிகளாக இக்குடியிருப்புப் பகுதி பிரிக்கப்பட்டுள்ளது. பழைய அசார்வா ஒரு சிறிய கிராமம் போலவும் பல உற்பத்தித் தொழில்களும். நெசவுத் தொழிலும் நிலைத்திருக்கும் பகுதியாக உள்ளது. புதிய அசார்வாவில் பெரும்பாலும் குடியிருப்பு கட்டடங்கள் கட்டப்பட்டு வளர்ந்து வருகிறது. 

சுற்றுலா பயணிகள் வந்து போகுமிடமாக நிலாகாந்த் மகாதேவ் ஆலயம் என்ற பழைய கோவில் ஒன்று சுற்றுலா தலமாக அமைந்துள்ளது. கிராம வாழ்க்கையின் சிறப்புகளை அசார்வா கிராமத்தை பார்வையிட்டு தெரிந்து கொள்ளலாம்.. இரண்டு பெரிய மருத்துவமனைகள், பல் மருத்துவமனை ஒன்று, ஒரு புற்றுநோய் மருத்துவமனை ஆகியவை இங்கே அமைந்துள்ளன.

அமைவிடம்
--------

விமான நிலையத்திலிருந்து 7 கிலோமீட்டர் தொலைவிலும், அகமதாபாத் இரயில்வே நிலையத்திலிருந்து 4 கிலோமீட்டர் தொலைவிலும் அசார்வா குடியிருப்பு அமைந்துள்ளது. அனுமன்சிங் சாலையும், எம்.முகி சாலையும் முக்கியமான இணைப்புச் சாலைகளாக உள்ளன.

மேற்கோள்கள்
-----------

1. ↑
**புறநகர் மறைமாவட்டங்கள்** (ஆங்கில மொழி: *Suburbicarian diocese*) என்பது உரோமை நகரின் அருகே புறநகர் பகுதியில் அமைந்துள்ள ஏழு மறைமாவட்டங்களைக் குறிக்கும். இம்மறைமாவட்டங்களின் பட்டம் சார்ந்த ஆயர்களும், உரோமைத் தலைமைக்குருவால் கர்தினால் குழாமின் உறுப்பினர்களாக்கப்பட்ட கீழைச் சபைகளின் மறைமுதுவர்களும் மட்டுமே கர்தினால் குழாமின் மிக உயரிய அணியான *ஆயர்கள் அணி*யினை சேர்ந்தவர்கள் ஆவர்.

இம்மறைமாவட்டங்களின் எல்லைகளும் பெயர்களும் காலப்போக்கில் மாறுபட்டாலும் தற்போது பின்வருவன புறநகர் மறைமாவட்டங்கள் என கருதப்படுகின்றது:

* ஒஸ்தியா மறைமாவட்டம் (1150 முதல் இம்மறைமாவட்டத்தின் உரிமைத் தகுதி கர்தினால் குழு முதல்வருக்கு உறியது)
* வெல்லட்ரி-செக்னி மறைமாவட்டம்
* போர்தோ-சாந்தா ரூஃபினா மறைமாவட்டம்
* ஃபிரஸ்காதி மறைமாவட்டம்
* பாலெஸ்திரினா மறைமாவட்டம்
* அல்பானோ மறைமாவட்டம்
* சபீனா-போகியோ மிர்தேதோ மறைமாவட்டம்

கர்தினால் குழு முதல்வர் ஏற்கனவே தாம் கொண்டுள்ள மற்றொரு ஆலயத்தின் உரிமைத் தகுதியுடன், ஒஸ்தியா மறைமாவட்டத்தின் உரிமைத் தகுதியைக் கொண்டுள்ளார். 1914 வரை, கர்தினால் குழு முதல்வர் தாம் கொண்டுள்ள ஆலயத்தின் உரிமைத் தகுதிக்கு பதிலாக ஒஸ்தியா மற்றும் வெல்லட்ரி மறைமாவட்டத்தின் உரிமைத் தகுதியை பெற்றார். ஆயினும் 1914இல் ஒஸ்தியா மற்றும் வெல்லட்ரி இரண்டாக பிரிக்கப்பட்டது.

திருத்தந்தைக்கு அவரது பணிகளில் உதவுவது இக்கர்தினால் ஆயர்களின் பெரும் பணியாதலால், இவர்கள் தங்கள் மறைமாவட்டத்தை ஒரு துனை ஆயரால் ஆட்சிசெய்வது ஒரு காலத்தில் வழக்கில் இருந்தது. குறிப்பாக ஒஸ்தியா மற்றும் வெல்லட்ரி மறைமாவட்டங்களில் நூற்றாண்டுகளாக இது வழக்கில் இருந்தது. 1910இல் திருத்தந்தை பத்தாம் பயஸ் இதனை எல்லா புறநகர் மறைமாவட்டங்களுக்கும் கட்டாயமாக்கினார். 1962இல் திருத்தந்தை இருபத்திமூன்றாம் யோவான் இவைகளின் உரிமைத் தகுதியினை பட்டம் சார்ந்த (titular bishops) ஒன்றாக மாற்றி இம்மறைமாவட்டங்களுக்கு சொந்த ஆயர்களை நியமித்தார். மறைமாவட்ட ஆயர்களே இம்மறைமாவட்டங்களை நிர்வகிக்கின்றனர் என்றாலும், கார்தினால் ஆயர்கள் இன்றும் தங்களின் ஆலயத்தின் உரிமைத் தகுதியினை சட்டப்படி நிகழும் சடங்கில் ஏற்கின்றனர்.

மேற்கோள்கள்
-----------

1. ↑  *Catholic Encyclopedia*, "Suburbicarian Dioceses", 1913.
|  |  |  |
| --- | --- | --- |
| << |  **அக்டோபர் 2011** | >> |
| ஞா | தி | செ | பு | வி | வெ | ச |
|  |  |  |  |  |  | 1 |
| 2 | 3 | 4 | 5 | 6 | 7 | 8 |
| 9 | 10 | 11 | 12 | 13 | 14 | 15 |
| 16 | 17 | 18 | 19 | 20 | 21 | 22 |
| 23 | 24 | 25 | 26 | 27 | 28 | 29 |
| 30 | 31 |  |  |  |  |  |
| **MMXXIII** |
|

**அக்டோபர் 2011** (*October 2011*, ஒக்டோபர் 2011), ஒரு சனிக்கிழமை ஆரம்பித்து 31 நாட்களின் பின்னர் ஒரு திங்கட்கிழமை முடிவடைந்தது. தமிழ் நாட்காட்டியின் படி ஐப்பசி மாதம் அக்டோபர் 18 செவ்வாய்க்கிழமை தொடங்கி, 2011 நவம்பர் 16 புதன்கிழமை முடிவடைந்தது.

சிறப்பு நாட்கள்
---------------

* அக்டோபர் 5 - சரஸ்வதி பூசை
* அக்டோபர் 5 - வள்ளலார் பிறப்பு
* அக்டோபர் 5 - ஏனாதி நாயனார் குருபூசை
* அக்டோபர் 6 - விஜயதசமி
* அக்டோபர் 8 - பக்ரீத் பண்டிகை
* அக்டோபர் 16 - திருநாளைப்போவார் நாயனார் குருபூசை
* அக்டோபர் 26 - தீபாவளி
* அக்டோபர் 31 - கந்தசஷ்டி

நிகழ்வுகள்
----------



---

செய்திகள் காப்பகம்

**2016 •** சனவரி | பெப்ரவரி | மார்ச் | ஏப்ரல் | மே | யூன் | யூலை | ஆகத்து | செப்டம்பர் | அக்டோபர் | நவம்பர் | டிசம்பர்  

**2015 •** சனவரி | பெப்ரவரி | மார்ச் | ஏப்ரல் | மே | யூன் | யூலை | ஆகத்து | செப்டம்பர் | அக்டோபர் | நவம்பர் | டிசம்பர்  

**2014 •** சனவரி | பெப்ரவரி | மார்ச் | ஏப்ரல் | மே | யூன் | யூலை | ஆகத்து | செப்டம்பர் | அக்டோபர் | நவம்பர் | டிசம்பர்  

**2013 •** சனவரி | பெப்ரவரி | மார்ச் | ஏப்ரல் | மே | யூன் | யூலை | ஆகத்து | செப்டம்பர் | அக்டோபர் | நவம்பர் | டிசம்பர்  

**2012 •** சனவரி | பெப்ரவரி | மார்ச் | ஏப்ரல் | மே | ஜூன் | ஜூலை | ஆகஸ்ட் | செப்டம்பர் | அக்டோபர் | நவம்பர் | டிசம்பர்  

**2011 •** ஜனவரி | பெப்ரவரி | மார்ச் | ஏப்ரல் | மே | ஜூன் | ஜூலை | ஆகஸ்ட் | செப்டம்பர் | அக்டோபர் | நவம்பர் | டிசம்பர்  

**2010 •** ஜனவரி | பெப்ரவரி | மார்ச் | ஏப்ரல் | மே | ஜூன் | ஜூலை | ஆகஸ்ட் | செப்டம்பர் | அக்டோபர் | நவம்பர் | டிசம்பர்  

**2009 •** ஜனவரி | பெப்ரவரி | மார்ச் | ஏப்ரல் | மே | ஜூன் | ஜூலை | ஆகஸ்ட் | செப்டம்பர் | அக்டோபர் | நவம்பர் | டிசம்பர்  

**2008 •** ஜனவரி | பெப்ரவரி | மார்ச் | ஏப்ரல் | மே | ஜூன் | ஜூலை | ஆகஸ்ட் | செப்டம்பர் | அக்டோபர் | நவம்பர் | டிசம்பர்  

**2007 •** ஜனவரி | பெப்ரவரி | மார்ச் | ஏப்ரல் | மே | ஜூன் | ஜூலை | ஆகஸ்ட் | செப்டம்பர் | அக்டோபர் | நவம்பர் | டிசம்பர்  

**2006 •** ஜனவரி | பெப்ரவரி | மார்ச் | ஏப்ரல் | மே | ஜூன் | ஜூலை | ஆகஸ்ட் | செப்டம்பர் | அக்டோபர் | நவம்பர் | டிசம்பர்  

**2005 •** ஜனவரி | பெப்ரவரி | மார்ச் | ஏப்ரல் | மே | ஜூன் | ஜூலை | ஆகஸ்ட் | செப்டம்பர் | அக்டோபர் | நவம்பர் | டிசம்பர்
**சதுக்கபூதம்** என்பது பூம்புகார் நகரச் சதுக்கத்தில் இருந்த காவல் தெய்வமென சிலப்பதிகாரம் கூறுகிறது. பெண்களைப் பாதுகாக்கும் இப்பூதமானது, பொய் சொல்பவர்களை பிடித்துத் தின்பது, அவர்களை கம்பத்தில் கட்டி வைத்து அடிப்பது போன்ற தண்டனைகளை வழங்கும்.

அறம் பிறழ்வோர், கபட சாமியார், தீயோர் போன்றவர்களை கொன்றொழித்து நகரையும், மக்களையும் காக்கும் சக்திபடைத்ததாக சிலப்பதிகாரம் சதுக்கபூதம் பற்றி கூறுகிறது. சதுக்கம் என்பது நகரின் நான்கு வீதிகள் சந்திக்கும் பகுதியாகும். இப்பூதம் சதுக்கத்தில் இருந்து பூம்புகார் நகரை காப்பதால் இப்பெயர் பெற்றது. பெண்களைப் பற்றி புறங்கூறுபவர்களை இப்பூதம் கருணையின்றி கழுத்தைத் திருகிக் கொன்றுவிடும்.

சதுக்கபூதம் சிலை
பின்வரும் புகார்க் காண்டப் பாடல் அடி 126 முதல் 140 வரை , சதுக்கபூதம் பற்றி தெளிவாக கூறுகிறது.

  
  


சுழல வந்து தொழத்துயர் நீங்கும்  

நிழல்கால் நெடுங்கல் நின்ற மன்றமும்,  

தவம்மறைந்து ஒழுகும் தன்மை இலாளர்  

அவம்மறைந்து ஒழுகும் அலவல் பெண்டிர்  

அறைபோகு அமைச்சர் பிறர்மனை நயப்போர்   

  

பொய்க்கரி யாளர் புறங்கூற் றாளர்என்  

கைக்கொள் பாசத்துக் கைப்படு வோர்எனக்  

காதம் நான்கும் கடுங்குரல் எடுப்பிப்  

பூதம் புடைத்துஉணும் பூத சதுக்கமும்,  

அரைசுகோல் கோடினும் அறம்கூறு அவையத்து  

  

உரைநூல் கோடி ஒருதிறம் பற்றினும்  

நாவொடு நவிலாது நவைநீர் உகுத்துப்  

பாவைநின்று அழுஉம் பாவை மன்றமும்,  

மெய்வகை உணர்ந்த விழுமியோர் ஏத்தும்  

ஐவகை மன்றத்தும் அரும்பலி உறீஇ,
புறத்தோல் வளர்காரணி ஏற்பியின் செல்புற திரளம் புறத்தோல் வளர்காரணியுடன் இணைந்தக் கூட்டின் படிகவடிவத் தோற்றம்
**புறத்தோல் வளர்காரணி ஏற்பி** (Epidermal growth factor receptor [EGFR; ErbB-1; HER1 (மனிதர்)] என்பது புறத்தோல் வளர்காரணி குடும்பத்தைச் சேர்ந்த செல்புற புரத ஈந்தணைவிகளுக்கான, உயிரணுக்களின் மேற்பரப்பிலுள்ள ஏற்பியாகும். இது, ஏற்பி டைரோசின் கைனேசு (receptor tyrosine kinase) வகையைச் சேர்ந்ததாகும்.

புறத்தோல் வளர்காரணி, புறத்தோல் வளர்காரணி ஏற்பியை வான்டெர்பில்ட் பல்கலைக்கழகத்தைச் சேர்ந்த ஸ்டான்லி கோஹன் கண்டறிந்தார். வளர்காரணிகளைக் கண்டறிந்தமைக்காக ரீட்டா லெவி-மோன்டால்கினியுடன் 1986ம் ஆண்டிற்கான மருத்துவம் அல்லது உடலியங்கியலுக்கான நோபல் பரிசை ஸ்டான்லி கோஹன் பகிர்ந்து கொண்டார்.

மேற்கோள்கள்
-----------

1. ↑  Ferguson Km, B. M.; Berger, M. B.; Mendrola, J. M.; Cho, H. S.; Leahy, D. J.; Lemmon, M. A. (2003). "EGF activates its receptor by removing interactions that autoinhibit ectodomain dimerization". *Molecular Cell* **11** (2): 507–517. doi:10.1016/S1097-2765(03)00047-9. பப்மெட்:12620237.
2. ↑  Herbst RS (2004). "Review of epidermal growth factor receptor biology". *Int. J. Radiat. Oncol. Biol. Phys.* **59** (2 Suppl): 21–6. doi:10.1016/j.ijrobp.2003.11.041. பப்மெட்:15142631.